Բելոռուսի դեսպանը նշեց, որ շարունակվում է աշխատանքն այն ուղղությամբ, որ համագործակցությունն իր դրական արդյունքները տա նաև մնացած բոլոր ուղղություններով: «Մի շարք «խելացի» գլուխներ գլուխ են ջարդում այն հարցի շուրջ, թե հանուն ինչի է ստեղծվել այս ինտեգրացիան: Սակայն ոչ-ոք հարց չի տալիս, թե ի՞նչ կլիներ, եթե պետությունն այս կամ այն ինտեգրացիոն քաղաքականության մեջ չընդգրկվեր: Ցանկացած պետության հիմնական նպատակն իր ազգի բարեկեցության մակարդակի բարձրացումն է, և ակնհայտ է, որ, միավորելով ուժերը, դա հնարավոր է անել առավել արդյունավետ ու օպերատիվ կերպով»,- նշեց նա: